Public procurement notice: Contract Award Notice
Published: 2025-10-21
Buyer: AGENCIJA ZA PRAVNI PROMET I POSREDOVANJE NEKRETNINAMA
Country: HR
Region: HR050
Contract type: Services
Procedure: Open procedure
CPV classification: 71314200: Energy management services
Estimated value: 14879308 EUR
Award criteria: price, quality
EU fund: eu-funds

Technical requirements: Sukladno Zakonu o energetskoj učinkovitosti (NN 127/14, 116/18, 25/20, 41/21), Agencija za pravni promet i posredovanje nekretninama provodi politike sustavnog gospodarenja energijom i vodom u zgradama u vlasništvu javnog sektora ili koje koristi javni sektor, zajedno s ministarstvom nadležnim za poslove graditeljstva provodi Program energetske obnove zgrada javnog sektora i obavlja druge poslove i aktivnosti sukladno odredbama Zakona o energetskoj učinkovitosti.

Temeljem Programa energetske obnove zgrada javnog sektora za razdoblje do 2030. godine i Ugovora o dodjeli bespovratnih sredstava za projekt NPOO.C6.1.R1-I1.03.0001 „Energetska obnova zgrada javnog sektora ugovaranjem energetske usluge“, koji se financira iz Nacionalnog plana oporavka i otpornosti 2021.-2026., Agencija za pravni promet i posredovanje nekretninama (APN) u ulozi Korisnika sredstava Mehanizma za oporavak i otpornost provodi projekt „Energetska obnova zgrada javnog sektora ugovaranjem energetske usluge“ (NPOO Projekt), u okviru kojega APN provodi ovaj postupak javne nabave.
U svrhu provedbe NPOO Projekta, APN je objavio Poziv za iskaz interesa – prijavu zgrada u Program energetske obnove zgrada javnog sektora ugovaranjem energetske usluge (Poziv), te je objavio Listu reda prednosti prihvatljivih Zgrada.

Pojam „Zgrada“ predstavlja pojedinačnu zgradu ili kompleks zgrada koje čine ETC (energetsko troškovnu i funkcionalnu cjelinu), a koja je predmet prijave na prethodno naveden Poziv APN-a.
Predmet nabave je pružanje energetske usluge Naručitelju (Korisniku) od strane pružatelja energetske usluge (odabranog ponuditelja, dalje u tekstu: Pružatelj) u svrhu poboljšanja  energetske učinkovitosti Zgrade, što podrazumijeva postizanje i održavanje zajamčene razine energetske učinkovitosti, odnosno zajamčene uštede energije na koje se Pružatelj obveže svojom ponudom (dalje u tekstu: Ponuda) u odnosu na referentne vrijednosti navedene u prilogu (Prilog 2 - Referentne vrijednosti).
KBC Rijeka - Sušak - Glavna zgrada i Poliklinika", Tome Strižića 3, Rijeka
Ponudbena vrijednost za ovu stavku se iskazuje u naturalnim jedinicama (kWh/god) u odnosu na iznos "Referentne godišnje potrošnje energije (Econsumption,ref)" koji je naveden u tablici "Referentne vrijednosti". Ponuditelj se obvezuje da će postići smanjenje Godišnje potrebne isporučene energije za Zgradu u odnosu na Referentnu godišnju potrošnju energije Zgrade najmanje u vrijednosti koju navede u ovoj ponudbenoj stavci. Ponuđena vrijednost se uzima u obzir pri ocjenjivanju i bodovanju ponude na način opisan u ovoj Dokumentaciji o nabavi.

Vrijednost koja se boduje prema kriteriju "Zajamčena ušteda energije" je ponudbena vrijednost  koju ponuditelj navede u prilogu ove dokumentacije o nabavi, Prilog 1 - Ponudbene tablice, tablica "Ponudbene stavke" (stavka 3.), odnosno tablica „Vrijednosti za bodovanje ponude“, stavka 1.

BODOVANJE: Maksimalni broj bodova (B1) koji ponuditelj može dobiti prema kriteriju „Zajamčena ušteda energije“ iznosi 25 bodova. 
Onaj ponuditelj koji ponudi najveću vrijednost za „Zajamčena ušteda energije“ dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:
B1 = ΔEponude / ΔEmax x 25
Značenje simbola u formuli:
B1 - Vrijednost bodova ponude prema kriteriju „Zajamčena ušteda energije“. Bodovna vrijednost se iskazuje kao pozitivan decimalni broj s jednim decimalnim mjestom, zaokruživanjem na prvu decimalu.
ΔEponude  -  Vrijednost za „Zajamčena ušteda energije“ iz ponude koja se boduje
ΔEmax  -  Najveća ponuđena vrijednost za „Zajamčena ušteda energije“ između svih valjanih ponuda
Vrijednost koja se boduje prema kriteriju "Neto sadašnja vrijednost naknada za energetsku uslugu" je ponudbena vrijednost navedena u prilogu ove dokumentacije o nabavi, Prilog 1 - Ponudbene tablice, tablica „Vrijednosti za bodovanje ponude“ (stavka 2.), a koja se automatski izračunava prema formuli za izračun neto sadašnje vrijednosti na način da se sva plaćanja tijekom ugovornog razdoblja svedu (diskontiraju) na „sadašnju“ vrijednost, a na temelju ponudbenih vrijednosti koje ponuditelj navede u prilogu ove dokumentacije o nabavi, Prilog 1 - Ponudbene tablice, tablica "Ponudbene stavke", (stavke 4, 6 i 9), uz primjenu diskontne stope od 4,45 %. 

BODOVANJE: Maksimalni broj bodova (B2) koji ponuditelj može dobiti prema kriteriju „Neto sadašnja vrijednost naknada za energetsku uslugu“ iznosi 15 bodova. 
Onaj ponuditelj koji ponudi najmanju vrijednost za „Neto sadašnja vrijednost naknada za energetsku uslugu“  dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:
B2 = NSVmin / NSVponude x 15
Značenje simbola u formuli:
B2  - Vrijednost bodova ponude prema kriteriju „Neto sadašnja vrijednost naknada za energetsku uslugu“. Bodovna vrijednost se iskazuje kao pozitivan decimalni broj s jednim decimalnim mjestom, zaokruživanjem na prvu decimalu.
NSVponude  -  Vrijednost za „Neto sadašnja vrijednost naknada za energetsku uslugu“ iz ponude koja se boduje
NSVmin  -  Najmanja ponuđena vrijednost za „Neto sadašnja vrijednost naknadea za energetsku uslugu“ između svih valjanih ponuda


Winner: NEOS d.o.o.
Award value: 14879308
Number of bids: 2